CELEX: 31983D0039
Language: el
Date: 1983-01-14 00:00:00
Title: 83/39/ΕΟΚ: Απόφαση της Επιτροπής της 14ης Ιανουαρίου 1983 περί της υποβληθείσης από το Βασίλειο των Κάτω Χωρών εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976 (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31983D0039

83/39/ΕΟΚ: Απόφαση της Επιτροπής της 14ης Ιανουαρίου 1983 περί της υποβληθείσης από το Βασίλειο των Κάτω Χωρών εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976 (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 038 της 10/02/1983 σ. 0034 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιανουαρίου 1983  περί της υποβληθείσης από το Βασίλειο των Κάτω Χωρών εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976  (Το κείμενο στην ολλανδική γλώσσα είναι το μόνο αυθεντικό)  (83/39/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία με τον κανονισμό (ΕΟΚ) αριθ. 3509/80 (2), και ιδίως το άρθρο 5 παράγραφος 2,  Κατόπιν ακροάσεως της Επιτροπής του Ταμείου,  Εκτιμώντας:  ότι, σύμφωνα με το άρθρο 5 παράγραφος 2 περίπτωση β) του κανονισμού (ΕΟΚ) αριθ. 729/70, η Επιτροπή εκκαθαρίζει τους λογαριασμούς των δαπανών που πραγματοποιούνται από τις υπηρεσίες και τους οργανισμούς και οι οποίοι αναφέρονται στο άρθρο 4 του ίδιου κανονισμού, βάσει των αιτήσεων λογαριασμών που τους διαβιβάζουν τα Κράτη μέλη·  ότι η Κάτω Χώρες διαβίβασαν τα απαιτούμενα δικαιολογητικά για την εκκαθάριση λογαριασμών του οικονομικού έτους 1976· ότι η Επιτροπή πραγματοποίησε επί τόπου έλεγχο σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70·  ότι, σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Εγγυήσεων (3), η απόφαση για την εκκαθάριση λογαριασμών περιλαμβάνει, αφενός, τη διαπίστωση του ύψους των δαπανών που πραγματοποιούνται σε κάθε Κράτος μέλος κατά τη διάρκεια του σχετικού οικονομικού έτους και οι οποίες αναγνωρίζεται ότι επιβαρύνουν το Ταμείο, Τμήμα Εγγυήσεων, και, αφετέρου, τη διαπίστωση του ποσού των κοινοτικών πόρων που βρίσκονται ακόμα στη διάθεση του σχετικού Κράτους μέλους·  ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτούνται μόνον οι επιστροφές κατά την εξαγωγή προς τρίτες χώρες και οι παρεμβάσεις για τη ρύθμιση των γεωργικών αγορών οι οποίες πραγματοποιούνται σύμφωνα με τους κοινοτικούς κανόνες, στα πλαίσια της κοινής οργανώσεως των γεωργικών αγορών· ότι από τις διεξαχθείσες έρευνες διαπιστώθηκε ότι ένα επί μέρους ποσό των ανακοινωθέντων δαπανών, ύψους 4 250 533,12 ολλανδικών φλορινιών, δεν ανταποκρίνεται σ' αυτή την απαίτηση και, επομένως, δεν μπορεί να χρηματοδοτηθεί· ότι το Κράτος μέλος έλαβε γνώση λεπτομερώς αυτής της περικοπής και του δόθηκε η δυνατότητα να εκφράσει επ' αυτού την άποψή του·  ότι με την απόφαση 81/1047/ΕΟΚ (4), η Επιτροπή διατύπωσε την επιφύλαξη να χρηματοδοτήσει ποσό ύψους 4 576 093 ολλανδικών φλορινιών για τις επιστροφές στην εξαγωγή δημητριακών, κατά την εκκαθάριση λογαριασμών του οικονομικού έτους 1976, εάν, κατόπιν μιας επιπλέον έρευνας, διαπιστωθεί ότι πληρούνται οι προϋποθέσεις για τη χρηματοδότηση εκ μέρους της Κοινότητας· ότι το αποτέλεσμα αυτής της έρευνας επιτρέπει την αναγνώριση αυτού του ποσού, ύψους 4 573 581,32 ολλανδικών φλορινιών, το οποίο συνυπολογίζεται στο συνολικά αναγνωρισμένο ποσό,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για τις Κάτω Χώρες, για το οικονομικό έτος 1976, ανέρχεται, σύμφωνα με το παράρτημα, σε 2 735 367 427,14 ολλανδικά φλορίνια.  Άρθρο 2  Τα χρηματικά μέσα που διατίθενται κατά το τέλος του έτους 1976 ανέρχονται, σύμφωνα με το παράρτημα, σε 45 951 837,28 ολλανδικά φλορίνια.  Άρθρο 3  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 14 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 367 της 31. 12. 1980, σ. 87.  (3) ΕΕ αριθ. L 186 της 16. 8. 1972, σ. 1.  (4) ΕΕ αριθ. L 375 της 30. 12. 1981, σ. 33.  ΠΑΡΑΡΤΗΜΑ  Εκκαθάριση λογαριασμών για τις δαπάνες που χρηματοδοτούνται από το ΕΓΤΠΕ, Τμήμα Εγγυήσεων, στα πλαίσια του οικονομικού έτους 1976  1.2,3 //   // (σε ολλανδικά φλορίνια)   //  1.2.3 // 1. Διαθέσιμα μετά την εκκαθάριση των λογαριασμών του οικονομικού έτους 1975  //   // 101 433 264,42  // 2. Προκαταβολές που εισπράχθηκαν στα πλαίσια του οικονομικού έτους 1976  //   // 2 679 886 000,00  // 3. Σύνολο για την κάλυψη των δαπανών του οικονομικού έτους 1976  //  // 2 781 319 264,42  // 4. Δαπάνες που αναγνωρίζονται στα πλαίσια του οικονομικού έτους 1976:  //   //   // α) Δαπάνες που δηλώθηκαν  // 2 739 617 960,26  //   // β) Δαπάνες που δεν αναγνωρίζονται:  // 4 250 533,12  //   // - από τις οποίες εξαντλείται το αποθεματικό στα πλαίσια του οικονομικού έτους 1974  // 4 573 581,32  //   // - για τις οποίες επιφυλάσσεται οριστική απόφαση στα πλαίσια του οικονομικού έτους 1978  // -  //   // γ) Δαπάνες που αναγνωρίζονται  //   // 2 735 367 427,14  // 5. Διαθέσιμα μετά την εκκαθάριση των λογαριασμών του οικονομικού έτους 1976  //   // 45 951 837,28